text: Nu kan borgmesteren fyres
  12 december 2013 kl. 16.50
  Folketinget vedtog i dag en ny lov der skal gøre det nemmere at afsætte borgmestre, der ikke længere er tillid til.
  De nye regler giver byrådet mulighed for at afsætte en borgmester, hvis der er et flertal på 90 pct for det i byrådet. En borgmester vil også kunne blive suspenderet, hvis han tiltales for et strafbart forhold med en strafferamme på mindst fire år.
  Før var hverken eksklusion fra partiet eller et mistillidsvotum fra et samlet byråd nok til at afsætte en borgmester. Før skulle Indenrigsministeriet ind over sagen, før der kunne komme en fyreseddel på bordet, men det ændrer sig altså nu.
  Baggrunden for lovændringen er blandt andet Thomas Banke-sagen fra Fredericia Kommune. Her kom det frem, at borgmesteren i flere tilfælde har brugt kommunens kort til private indkøb og betalinger. Han havde ikke overtrådt loven, men kommunens embedsmænd sagde, at der ikke var styr på hans bilag.
  